Planen om at holde årets resultat på minus 10 millioner kroner fastholdes stadigvæk af AaB, som i dag kunne præsentere sit kvartalsregnskab. Det sker, efter klubben har oplevet en stigning i TV- og transferindtægter samtidig med, at omkostningerne er faldet. - I tredje kvartal har vi opnået et positivt resultat, og det er glædeligt, at vi ser ud til at kunne opfylde resultatforventningerne og dermed skabe en forbedring på 30 mio. kr. fra 2011 til 2012, konstaterer AaB-direktør Lynge Jakobsen. Lynge Jakobsen mener heller ikke, at efterårets gode resultater ligefrem har forværret den økonomiske situation. - Vi er tilfredse med udviklingen generelt og er meget tilfredse med udviklingen for vores fodboldflagskib, som hidtil har præsteret flot i efteråret, lyder det fra Lynge Jakobsen.

Referat:
AaB har stadigvæk røde tal på bundlinjen, men øgede TV-indtægter og transferindtægter har lunet godt på bundlinjen det seneste kvartal.